ACTIVITATEA ARBITRILOR DE VOLEI ROMÂNI ÎN ANUL COMPETIȚIONA

                                                     2016 - 2017
 
  
 CCA  a funcționat  în anul competițional 2016 –2017 în componența CotoanțăAngeluș    –președinte, Năstase Lucian – activitate internațională ,Lungu SilvianMataizer Alin si Năstase Lucian- activitate tehnică și regulament, sinteză observări,statistică, Stoica Bogdan , Cristea Cristian , Saulea Georgiana-disciplină, relație comisii județene,  Dumitrescu Mihai – Management arbitri, și Meșca Darius – Volei de plajă.  
 
            OBIECTIVE PROPUSE RAPORTATE LA REALIZĂRI ,  
 
A.      LOTURI, PROMOVĂRI
        OBIECTIVE
  
  O politică de promovare si nominalizare în lotul divizionar  , atentă și responsabilă , asigurand baza de selecție pentru un lot divizionar valoros.
   
Promovarea în lotul divizionar a unor arbitri tineri , în special din județele nereprezentate sau slab reprezentate  în arbitraj, însa cu o puternică activitate la nivel competițional  și reactivarea unor colegii județene pentru organizarea unor școli de arbitri în special in: Brasov, Pitești, Suceava, Alba, Constanta. Din pacate nu în toate aceste județe am găsit înțelegerea necesară pentru formarea de arbitri competenți și cu drag pentru acest sport.
   
O selecție atentă la promovare a  unor arbitri tineri   valoroși și delegarea lor în tandem cu arbitri internaționali sau de valoare , folosiți în dublă calitate de arbitru si observatori. Promovarea în campionatele interne a  unor arbitri tineri (până în 25-30 ani)  pentru participarea la cursurile de arbitri internaționali (2 - 3 arbitri), acest lucru se va întampla doar peste unu-doi ani deoarece CEV-ul ne-a atenționat că avem un numar prea mare de arbitri internaționali, și  ca atare numai cei care se încadrează în topul celor 15 vor primi nominalizări.
 
      REALIZĂRI
    
În prezent structura lotului divizionar arată astfel:170 în lotul divizionar si 16 pentru intrare în lot.

Analizând politica noastră din ultimii ani, de creștere a bazei de selecție și stabilizare a lotului divizionar,  în jur de 170 arbitri anual ,considerăm că ea dă roade ca număr de arbitri dar stăm mai puțin bine la calitatea prestației acestora.
 
Cresterea numerică a lotului divizionar este în parte  realizată dar, se va continua cu o pregătire teoretică cât mai intensă și performantă. C.C.Arbitri a încercat permanent prin  materialele trimise către CJA-uri să ridice nivelul de pregătire al arbitrilor, dar nu totdeauna aceasta a avut succesul scontat
B.DELEGARI
 
OBIECTIVE
          Criteriul de bază în delegarea arbitrilor sa fie ,, valoarea,, constatată în momentul delegărilor și în baza clasificării rezultate din  formarea lotului divizionar.
          Practic, deciziile  în baza  cărora s-au efectuat delegările la divizile A1, A2, juniori-turnee finale etc,  să aibă în vedere:
       - observațiile si notațiile observatorilor în anul competițional precedent  sau în cel în desfășurare 
           - propriile observații ale CCA și ale delegațiilor săi;
           - corelarea valorii jocului cu valoarea arbitrului si prestațiile sale recente  ; 
           - experiența acumulată si notorietatea;
           - valorificarea informațiilor privind  insatisfacțiile punctuale ale unor echipe la adresa unor arbitri.   
 REALIZĂRI
         Valoarea a constituit criteriul de bază în formarea lotului divizionar și delegarea arbitrilor, și care a asigurat în general desfășurarea meciurilor cu arbitraje competente care să-i satisfacă pe competitori  si spectatori.
        S-a avut permanent în vedere de către comisia de delegări :
             - cunoasterea într-un timp real a informațiilor din rapoartele recente ale observatorilor;
             - corelarea valorii meciului –cu valoarea   brigăzii de arbitri;
             - asigurarea meciurilor cu brigăzi de arbitri în forma la acea dată;
             - evitarea  formării unor ,,arbitri de casă;
             -cunoașterea în detaliu a prestațiilor anterioare și eventualele insatisfacții create competitorilor, în vederea evitării unei presiuni subiective asupra brigăzii de arbitri;
             - asigurarea numărului de jocuri pentru arbitrii în perioda de testare;
             - folosirea delegării asistate, respectiv un  arbitru valoros, langă un altul aflat în faza de promovare;
             - realizarea, pe cât posibil, a unui echilibru cantitativ în cadrul unei grupe  valorice de arbitri;
              -respectarea principiului distanței de maxim 300 km la diviziile  inferioare.
    S-a elaborat  un sistem informatic de management al arbitrajului în volei. 

Un rol important în activitatea de delegare si monitorizare a arbitrilor în anul competițional trecut l-a jucat noul  raport de observare .  
   
Analiza complexă făcută cu profesionalism de majoritatea observatorilor a permis   CCA personalizarea arbitrilor  si departajarea lor,  în   direcționarea carierei cu mai multă obiectivitate.Am dorii din partea unor observatori o evaluare mai atentă a  prestației arbitrilor  la meciurile la care sunt delegați.  
  
Anual, fiecare arbitru primește informații   personalizate conținând  propria prestație, atât cantitativă cât și calitativă,  meciurile arbitrate, nivelul competiției, notele obținute de la observatori, detalii privind numărul deciziilor eronate si caracterul lor  care au determinat notarea corespunzătoare.  
 
C.      INSTRUIRE PENTRU CREȘTEREA CALITAȚII ARBITRAJELOR
         OBIECTIVE
    
Organizarea unor întâlniri  anuale cu componentii lotului divizionar pentru informare, instruire si testare , punându-se accent pe pregatirea teoretică si practică.  

Organizarea pe zone geografice ( max15-25 arbitri) a unor seminare tematice  , cu  scopul uniformizării arbitrajelor la toate nivelele competiționale precum si identificarea nivelului de pregătire zonal.
   
 Organizarea   pentru arbitrii internaționali si potențialii candidați a  unor seminare tematice,cu participarea unor membri ai comisiei europene sau internaționale de arbitri .


REALIZĂRI

Pentru anul 2016 C.C.Arbitri a organizat la Cheile Grădiștei - Fundata , un seminar cu toti arbitri divizionari. Sa  organizat  cu această  ocazie o expunere teoretică a noilor reguli ce se vor aplica în Campionatul 2016/2017.Tot cu această ocazie s-a organizat testarea teoretică a arbitrilor .
O altă problemă a fost si este modalitatea de plată a prestațiilor efectuate de arbitri mai ales la junior,cadeți etc. La nivel de juniori,  cadeți, speranțe și minivolei s-a reușit o mărire a indemnizației de arbitraj care credem că este destul de mulțumitoare pentru  a menține interesul arbitrilor pentru aceste nivele. In urma unor sesizări, din partea cluburilor de la aceste nivele, au fost reintroduși asistenți de linie o dată cu începerea noilor campionate.
D.    ACTIVITATE INTERNATIONALA
 
OBIECTIVE
  
 Îmbunătațirea calității prestațiilor arbitrilor români, reliefate prin creșterea numărului de meciuri internaționale desemnate de CEV si FIVB.
  
Promovarea  unui număr sporit de arbitri români în grupele superioare ale arbitrajului european si mondial(4-6).
 
 Participarea membrilor CCA la evenimentele internaționale de formare si instruire a arbitrilor-seminare,conferințe,etc.
 
 REALIZARI
     
Avem in acest moment 5 arbitri in primele doua grupe valorice : Nastase, Mateizer, Stoica Bogdan, Szabo Paul, Pop Tudor drept pentru care toți au primit programari in Liga Campionilor.  Am dori să mulțumim pe această cale d-rei Sârb Oana membru în Comisia de Arbitri a CEV-ului ,care se străduiește să promoveze  imaginea arbitrajului românesc în cadrul acestei comisii.
    
Avem la ora actuală  15 arbitri internaționali. In competițiile FIVB avem pentru moment angrenați 3 arbitri pentru World League si alte 2 arbitre în Grand Prix. 
 Președinte C.C. Arbitri

 Cotoanță Angeluș


 
      

